《宿蟠龙山法海寺》
清代·颜光猷

山势蟠龙敞一门，天花历历蹑云根。秋高露湿双松白，夜静镫寒一殿昏。

石景山前还系马，秘魔崖上更啼猿。何当同鼓西山屐，粮尽今朝且莫论。

作者简介：山东曲阜人，字秩宗，号澹园。颜光敏兄。康熙十年进士，散馆授刑部主事，历升郎中，外擢河东盐运使。疏请废除各州县关防，商民以为永利。与弟颜光敏、颜光敩称曲阜三颜。卒年七十三。有《易经说义》、《水明楼诗集》。